Diari Oficial de la Generalitat Valenciana


Sumari del DOGV 3477, del 20-04-1999 (1999/2222)

Expedient número A-R/S-01/1999. Notificació als hereus del senyor Alberto Compañ Pérez de la incoació d'expedient de requeriment de comunicació de subrogació.
--------------------------------------------------------------------------------------------------------------------------------------------------------------

### Dades del document

Número de DOGV
:   3477

Data del DOGV
:   20-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2222


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-R/S-01/1999. Notificació als hereus del senyor Alberto Compañ Pérez de la incoació d'expedient de requeriment de comunicació de subrogació. [1999/M2222]
  
En compliment del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica als interessats, que s'ha incoat expedient de requeriment de comunicació de subrogació, amb advertència de resolució de contracte en cas contrari.
  
- Expedient número A-R/S-01/1999, dirigit als hereus del senyor Alberto Compañ Pérez.
  
Dades de l'adjudicatari:
  
- Cognoms: Compañ Pérez
  
- Nom: Alberto
  
- Data de la mort: 19 de maig de 1961
  
Dades de l'habitatge:
  
- Codi de l'habitatge: 03/0001/0105
  
- Domicili: carrer de Concepción Arenal 2, baix esquerra
  
- Població: Alacant
  
- Provincia: Alacant
  
- Règim de cessió: arrendament
  
- Data de contracte: 1 d'abril de 1957
  
Una vegada resolt el contracte d'arrendament per la mort de l'adjudicataria abans indicada.
  
Atés que, per al contracte d'arrendament d'habitatges, l'article 58 de la Llei d'Arrendaments Urbans (LAU) de 1964 i la disposició transitòria segona B, de la LAU de 1994, estableixen el dret de determinades persones (cònjuge, fills i ascendents) de subrogar-se, amb el compliment de determinats requisits, en els drets i les obligacions de l'arrendament a la mort de l'inquilí.
  
I que el número 4 de l'article 58 estableix que, entre uns altres requisits, per a subrogar-se, les citades persones ho hauran de notificar fefaentment a l'arrendador dins dels 90 dies següents a la mort.
  
Vist que, transcorregut l'esmentat termini, no s'ha notificat a l'arrendador, per cap possible interessat amb dret a subrogar-se, voluntat de subrogació, i és que el mencionat article 58 de la Llei d'Arrendaments Urbans en el punt 4, parágraf segon, estableix: "Si l'arrendador no rep a temps la notificació, podrá requerir els ocupants de l'habitatge perqu'e se li comunique la subrogació del beneficiari, amb l'advertencia que, transcorreguts 30 dies sense rebre aquesta última notificació, tindrà lloc la resolució del contracte d'arrendament, cosa que efectivament succeirà si no es notificara la subrogació en l'últim termini".
  
Se'ls requereix perquè comuniquen la subrogació, en el termini de 30 dies des de la notificació d'aquest requeriment, a les oficines de l'Institut Valencià d'Habitatge, SA, d'Alacant, carrer de Girona,4, segon, amb advertència de resolució del contracte en cas contrari, i s'haurà de procedir seguidament al llançament de tantes persones, mobles i efectes com pogueren estar ocupant-lo, i requerir, mitjançant aquesta resolució, els interessats en aquest sentit.
  
En el cas que no es complisca el que s'ha exposat, es procedirá forçosament al desallotjament d'aquests amb la corresponent autorització judicial d'entrada, per la cual cosa el llançament serà executat per l'Institut Valencià d'Habitatge, SA, que designarà la persona que haja de portar-ho a efecte, i es demanarà, si és necessari, l'ajuda dels agents de l'autoritat.
  
Alacant, 23 de febrer de 1999.- El director d'Administració de Patrimoni de l'Institut Valencià d'Habitatge, SA: Matías Ruiz Peñalver.
  
Nota: els acords adoptats per l'Institut Valencià d'Habitatge, SA, en l'exercici de les facultats d'administració i de disposició, s'entenen sense perjudici que l'administració titular puga adoptar les resolucions administratives que estime conforme a dret. Conseqüentment, en cas de disconformitat amb l'acord adoptat per l'institut, l'interessat podrà formular petició davant la Conselleria d'Obres Públiques, Urbanisme i Transports, Direcció General d'Arquitectura i Habitatge, en el termini de 30 dies, i a la qual s'haurà d'adjuntar la sol.licitud formulada davant l'institut, l'acord adoptat per aquest i tota la documentació que estime pertinent.